MLDataScientist/Wikipedia-uzbek-2024-05-01 huggingface dataset:
Tokio (Qog‘oz uy qahramoni)

Tokio (Silena Oliveira) — Ispaniyaning „Qogʻoz uy“ teleserialidagi qahramon. De-fakto, u serialning bosh qahramoni, shuningdek, ishonchsiz hikoyachisi. Rolni Ursula Korbero ijro etgan.

Biografiyasi 
Tokio, yigiti oʻldirilgan muvaffaqiyatsiz oʻgʻirlikdan keyin politsiyadan qochib yurgan yosh oʻgʻri. Professor Silenani Madriddagi Qirollik zarbxonasini oʻgʻirlashda yordam berish uchun yollaydi. Boshqa qaroqchilar bilan birga, u besh oy davomida oʻgʻirlikni rejalashtirish uchun olis villaga yuboriladi. Professor qaroqchilarning har biridan oʻz shaxsini yashirish uchun shahar nomini tanlashni soʻraydi va u Tokio nomini tanlaydi.

Yaratilishi 
Produserlar Tokioni yaratish eng qiyin personajlardan biri deb topdilar, chunki ular dastlab yoshi katta aktrisa izlayotgan edi. Ursula Korbero oxir-oqibat unga energiya olib kirgani uchun bu rolga erishdi. Korbero Tokioni „haqiqatan ham oʻziga hurmati yoʻq, juda yolgʻiz, juda yomon davrni boshidan oʻtkazayotgan qiz“ deb taʼriflagan. Aktyor Alvaro Morte (Professor) Tokioni talonchilarning eng sevimli aʼzolaridan biri deb atadi, chunki ikkala qahramon ham eng yaxshi doʻstlardek bir-biriga ishonadi va bir-birining qarshisida tura oladi.

Reytinglar 

Ispaniyaning La Razon gazetasidan Sandra Fedjinas qahramonni maqtab, Tokio „ssenariyda juda yaxshi yaratilgan“ „ehtiros va aqlning ajoyib kokteyli“ ekanligini aytdi. U oʻzini „u shunday ozod qalb egasiki, har bir doʻstining qalbiga oʻziga xos munosabatda yaqinlasha oladi: ehtirosli muloyimlik bilan Rioga, sovuq hurmat bilan Professorga, quvonch va uygʻunlik bilan Nayrobiga va murakkab intizom bilan Berlinga munosabatda boʻla oladi“. „Globe and Mail“ jurnali xodimi Jon Doyl Korberoni „kuchli ayol obrazi, uning feʼl-atvori siz shunga oʻxshash Britaniya yoki Amerika kriminal dramalarida koʻrishingiz mumkin boʻlgan koʻp narsalarga mos kelmaydi“ deb hisoblaydi. Ayni paytda Peruning El Comercio gazetasi Alfonso Rivadeneira Garsiya uchinchi mavsumda Tokioning oʻta ehtirosliligini maʼqullamadi. Focus’dan Focus’dan Keyvan Aj Tokioni gapirma, koʻrsat! uslubidan koʻra, „arzon stilistik uslub“ga tayangan bir oʻlchovli qahramon sifatida koʻradi. Tokio Korbero roli uchun u 2017-yilgi Premios Feroz mukofotiga „Serialdagi eng yaxshi yetakchi aktrisa“ nominatsiyasiga nomzod boʻldi va 2018-yilda „Eng yaxshi aktrisa“ nominatsiyasida Premios IRIS mukofotini qoʻlga kiritdi.

Manbalar

Havolalar 
 Токио на IMDb
Uydirma qotillar
Uydirma oʻgʻrilar
Tom Friendly

Tom Frendly — Hayot-mamot Amerika teleserialidagi ikkinchi darajali qahramonlardan biri. Tom Boshqalardan biri va shak-shubhasiz Benga sodiq qahramon. Birinchi va ikkinchi mavsumlarda u Boshqalarning vahimali vakili sifatida rol ijro etdi va bu rolida ularning yetakchisidek taassurot qoldirdi. Omon qolganlar bilan birinchi uchrashuvlarda u soxta soqolli va eski kiyim kiygan edi. Keyinchalik maʼlum boʻlishicha, Boshqalar oʻzlarining asl kelib chiqishini shu tarzda yashirishgan. Benning soʻzlariga koʻra, Tom ularning haqiqiy rahbari Jeykob bilan solishtirganda hech kim emas. Biroq u Etan bilan suhbati, Aleks, Pikett bilan va Xyorli, Jek, Keyt va Soyerni qoʻlga olgan Boshqalar guruhi bilan boʻlgan munosabatlaridan koʻrinib turibdiki, u qandaydir kuch va taʼsirga ega edi. U 2004-yil 21-dekabrda 3-mavsumning „Koʻzgu ortida“ soʻnggi seriyasida Soyer tomonidan otib oʻldirilgan.

Oriyentatsiyasi 
Tomning oriyentatsiyasi haqidagi bahslar uchinchi mavsumning birinchi seriyasi efirga uzatilgandan soʻng boshlandi, unda Tom Keytga (Evanjelin Lilli) „u uning xoxishidek emas“ligini aytadi. Bir necha hafta oʻtgach, yozuvchilar qahramon oxir-oqibat oriyentatsiyasi boshqa boʻlib chiqishiga ishora qilishdi. Internet-hamjamiyatining shubhalarini kuchaytirib, M. K. Geyni oʻz qahramonini boshqacha, yaʼni Jekga (Metyu Foks) ishva bilan ijro qila boshladi.

„Tanishing — Kevin Jonson“ ning sahnalaridan birida Maykl Tomning mehmonxona xonasiga keladi va uni sevgilisi Artur (Franchesko Saymon) bilan topadi. Epizod efirga uzatilgandan soʻng, Kyuz va Lindelof oriyentatsiya hikoyasi uchinchi mavsum boshidan beri davom etayotganini tasdiqladilar, ammo ular buni aniq oshkor qilish kerak deb hisoblashdi. Lindelof bu nozik ishoradan uzoq ekanligini taʼkidladi. Edvard Kitsis „Tomni koʻrib, uning haqiqiy jentlmen ekanligini tushunish juda qoyilmaqom boʻldi“ dedi. M. K. Geyni buni shunday taʼriflagan: „Har qanday odamlar guruhida boshqalardan farq qiladigan odam boʻlishi kerak va Tom shunday odam boʻlib chiqdi“ va Garold Perrino Tomning oriyentatsiyasini yaxshi stsenariy topilmasi deb bilishini taʼkidladi".

Manbalar

Havolalar  
 Carabott. Chris, (November 20, 2008) «Lost Flashback: „Exodus: Part 2“ Review», IGN
 Martell, Erin, (February 19, 2007) «The Five: Best Lost guest stars », TV Squad.
 Stafford, Nikki, (March 7, 2008) «What Light Through Yonder Window Breaks? It is the East, and Juliet is the Sun! And She is MINE, All MINE», Wizard
 Glatfelter, Jay, (March 21, 2008) «On Lost: 'Meet Kevin Johnson'», The Huffington Post.
"Hayot-Mamot" teleseriyali qahramonlari
Chegarachilar g‘alayoni

Chegarachilar gʻalayoni — 2009-yil 25-fevralda Dakkada roʻy bergan qurolli isyon. „Bangladeshlik oʻqchilar“ning qurolli qoʻzgʻoloni. Isyonchilarning asosiy talablaridan biri maoshlarini oshirish edi. Ular oʻz talablarining amalga oshirilishi uchun qoʻmondonlik tarkibining yigʻilishida oʻz boʻlinmalarining bosh qarorgohini egallab olishdi. Bunga javoban armiya boʻlinmalari isyon markazini oʻrab olib, ularga oʻz shartini ilgari surdi. 26-fevralda qoʻzgʻolonchilar taslim boʻlishdi. Vaqti-vaqti bilan sodir boʻlgan otishmalarda halok boʻlganlar soni 81 kishiga yetdi.

2014-yilda Bangladesh sudi 152 chegarachini oʻlimga hukm qildi.

„Bangladesh oʻqchilari“ harbiy tuzilmasi 65 mingga yaqin kishidan iborat. Harbiy xizmatchilar, asosan, davlat chegaralarini himoya qilish bilan vazifasini bajaradi. Ular parlament va boshqa saylovlarda ham tartibni saqlashda ishtirok etadi. Ushbu Bangladesh isyonchilarining aksar katta qismi oddiy askar va serjantlar boʻlgan.

Manbalar

Havolalar 

 Bangladesh chegarasida 20 dan ortiq odam halok boʻldi Arxivnaya kopiya
 Bangladesh miltiqlarining qoʻzgʻoloni butun mamlakat boʻylab tarqaldi Arxivnaya kopiya 
 fevral 2009-yil
 Bangladeshda 2009-yil
 2009-yil nizolari
 Isyon
Bangladeshda davlat toʻntarishi
1716-yilgi Jazoir zilzilasi

1716-yil fevraldan maygacha Jazoirda bir qator zilzilalar sodir boʻlgan ― Eng kuchli va eng halokatli, 7,0 magnitudali, zarba 3-fevral kuni boʻlib oʻtgan. Zilzila epitsentri Jazoir shahri yaqinida joylashgan. Taxminan 20 000 kishi halok boʻldi. Zilzila Kataniya, Sirakuza va Sitsiliyada sezildi.

Tektonik vaziyat 
Jazoir hududi Afrika plitasini Yevroosiyo plitasidan ajratib turuvchi murakkab va kam taʼriflangan konvergent plastinka chegarasi yaqinida joylashgan. Plitalar Jazoir shimolida aloqa zonasini yaratgan, bu asosan ham quruqlikda, ham dengizdan uzoqda siljishlar sodir boʻlganda hosil boʻladi. Jazoir va Marokashdagi Atlas togʻlari siljishlar oqibatida paydo boʻlgan. Jazoirdagi tektonik vaziyat, shuningdek, mamlakatni, magnitudasi 6,0 dan ortiq boʻlgan, yirik va halokatli seysmik hodisalarga qarshi, himoyasiz qiladi. Sohildagi yoriqlar kuchli zilzilalar paytida, Jazoir sohillariga sunami xavfini keltirib chiqaradi.

Zilzila 
Zilzila manbai, Jazoirning shimoliy qirgʻogʻi boʻylab oʻtgan Sahel yorigʻi deb nomlanuvchi, shimoli-gʻarbiy siljish deb hisoblangan. Yoriq boʻylab, taxminan 60 km paleseysmologik tadqiqotlar, kuchli zilzila yoki tasvirlangan halokatli zilzila bilan bir xil davrda sodir boʻlgan zilzilalar haqida dalillar aniqlangan. Xandak qazish va radiouglerodli usuli bilan koʻmirni yoshini aniqlash paytida, topilgan sirt yoriqlari miloddan avvalgi 1211-yilgacha boʻlgan ikkita tarixiy zilzilalarni aniqlashga, 778 va 1779-yillar orasida uchta va uchtasi 1727-yildan keyin, sabab boʻlgan. 1716-yilgi zilzila 1365-yildagi boshqa hodisa bilan birga paleozilzilalar diapazoniga tushib qolgan va Sahel yorigʻidagi faollikka mos kelishi mumkin.

Miloddan avvalgi 856-yildan 2008-yilgacha sodir boʻlgan, Jazoir shimolidagi asosiy zilzilalar yagona katalogida" zilzilaning taxminiy magnitudasi — 7,0 ni koʻrsatgan.

Zilzila oqibatlari 
Birinchi zarba 3-fevral kuni mahalliy vaqt boʻyicha 9:45 da sodir boʻlgan. Koʻplab eskirgan uylar qulab tushgan. Yaxshi qurilgan binolar, jumladan, masjidlarda katta yoriqlar hosil boʻlgan. 204 ta uy va toʻrtta masjid yoki saroyga yetkazilgan zararning batafsil hujjatlari mavjud. Zilziladan keyin Jazoir deyarli butunlay vayron boʻlgan. „Dar Aziz“ saroyining yuqori qavatlari qulab tushgan, devorlarida yoriqlar paydo boʻlgan. Jazoirdan 3 km uzoqlikdagi, koʻp uylar ham zarar koʻrgan. Koʻp oʻtmay kuchli aftershok (takroriy silkinish) sodir boʻlgan. U koʻproq zarar keltirgan va 3-fevraldagi zilzila paytida zarar koʻrmagan binolarni vayron qilgan.

Manbalar 

Usmonlilar imperiyasining tarixi
Jazoir tarixi
 1716 zilzilalar
 Jazoirda zilzilalar
 Shimoliy Afrikadagi zilzilalar
Afrikada 1716-yil
2019-yilgi Ambon zilzilasi

Ambon zilzilasi — 2019 -yil 26-sentyabr kuni Sharqiy Indoneziya vaqti boʻyicha 07:46:44 da (Grinvich boʻyicha 25-sentyabr 23:46:44 da) Indoneziyaning Maluku shahrida, Ambon provinsiyasi markazi yaqinida sodir boʻlgan zilziladir. Zilzila magnitudasi taxminan 6,5 ni tashkil etib, zilzila paytida kamida 38 kishi halok boʻlgan va 149 kishi jarohat olgan.

Zilzila 
Indoneziya meteorologiya, iqlimshunoslik va geofizika agentligi (BMKG) maʼlumotlariga koʻra, zilzila epitsentri Ambon shahridan 42 km shimoli-sharqda joylashgan Seram oroli ostida joylashgan. BMKG zilzila magnitudasi M = 6,8 deb xabar bergan boʻlsa, AQSH Geologik hizmati zilzila magnitudasi M = 6,5 deb xabar bergan. Zilzila mahalliy vaqt boʻyicha 23:46:44 da sodir boʻlgan va uning epitsentri, USGS maʼlumotlariga koʻra, 18,2 km chuqurlikda joylashgan. BMKG, shuningdek, zilzila yer qatlamini koʻchishi natijasida sodir boʻlganligi haqida, ham xabar bergan. 27-sentyabr kuni ertalab BMKG 239 ta yer osti zarbalari aniqlangani haqida xabar bergan.

BMKG tsunami xavfi yoʻqligini taʼkidlagan boʻlsa ham, zilziladan soʻng Ambon aholisi vahimaga tushib, tsunami xavfidan qoʻrqib dengiz sathidan balandroq koʻtarilishga harakat qilishgan. Politsiya, evakuatsiya qilingan olomon orasida, baland ovozda „tsunami“ deb baqirgani uchun bir kishini hibsga olgan.

Koʻrilgan zararlar va yoʻqotishlar 
Mahalliy vaqt boʻyicha 27-sentyabr oqshomiga kelib, zilzila natijasida 23 kishi halok boʻlgani haqida xabar berilgan, ular asosan qulagan binolar qoldiqlari ostida qolishgan. Xabar qilinishicha, yuzdan ortiq odam jarohat olgan. Qurbonlarning aksariyati Maluku markazida aniqlangan, u yerda 14 ta oʻlim qayd etilgan.

Ambondagi tabiiy ofat oqibatlarini yumshatish boʻyicha mahalliy agentlik maʼlum qilishicha, zilziladan keyin 25 ming kishi vaqtinchalik boshpanalarga koʻchirilgan, 224 ta uy vayron boʻlgan.

2019-yil 29-sentyabrda yana yetti kishining oʻligi aniqlangan yoki olgan jarohatlari tufayli vafot etganlar, natijada halok boʻlganlar soni 30 nafarga yetgan. 30-sentyabrda yana toʻrt kishining oʻlimi eʼlon qilingan. Vafot etganlar soni 2-oktabrda 36 taga, 4-oktabrda esa 38 taga yetgan.

Reaksiya 
Indoneziya prezidenti Joko Vidodo zilzila munosabati bilan hamdardlik bildirgan va jabrlanganlarning tibbiy xarajatlarini hukumat toʻlab berishini aytgan. Indoneziyaning Tabiiy ofatlarga qarshi qurashish milliy kengashi 1 milliard rupiya (taxminan 70 000 AQSh dollari) va logistika uchun 515 million rupiya ajratgan. Ijtimoiy ishlar vazirligi yana 1,1 milliard rupiy ajratgan.

Manbalar 

2019-yilda Indoneziyada tabiiy ofatlar
2019 zilzilalar
Indoneziyadagi zilzilalar
115-yilgi Antioxiya zilzilasi

Antioxiya zilzilasi — 115-yil 13-dekabrda sodir boʻlgan zilziladir. Taxminiy magnitudasi 7,5ni tashkil qilgan, Merkalli shkalasi boʻyicha taxminiy intensivlik XI. Antioxiya va uning atrofidagi hududlar katta zarar koʻrgan, 260 000 ga yaqin odam halok boʻlgan. Zilzila, Kesariya Maritima portini vayron qilgan, tsunamini keltirib chiqargan. Zilzila natijasida Rim imperiyasining konsuli Mark Pedon Virgilian halok boʻlgan, Rim imperatori Trayan va uning boʻlajak vorisi Adrian yaralangan.

Tektonik vaziyat 
Antioxiya Afrika, Arab va Anatoliya plitalari kesishgan uchlik yaqinida joylashgan. Oʻtgan 2000-yil davomida bu hududda koʻplab kuchli zilzilalar qayd etilgan.

Oʻlik dengizning shimoliy qismida olib borilgan qazilma ishlari natijalari shuni koʻrsatadiki, taxminan eramizning 100-yillarida, Missiaf yorigʻi segmenti boʻylab uchta yirik zilzila sodir boʻlgan, ularning oldinroq sodir boʻlgani 115-yildagi zilzila boʻlishi mumkin.

Zilzila 
Dion Kassiy Antioxiyadagi zilzilani oʻzining „Rim tarixi“ asarida tasvirlab bergan. U oʻsha paytda Antioxiyani, Trayan shu yerda qishlagani uchun, imperiyaning turli burchaklaridan kelgan askarlar va koʻplab tinch aholi bilan gavjum deb taʼriflaydi. Zilzila kuchli shovqin bilan boshlangan, keyin kuchli silkinish kuzatilgan. Koʻplab aholi va daraxtlar zilzila natijasida havoga koʻtarilgan, natijada odamlar jiddiy jarohatlar olishgan. Qoldiqlarning qulashi oqibatida koʻp sonli odam halok boʻlgan, yana koʻplar vayronalar ostida qolib ketgan. Zilziladan keyin bir necha kun davom etgan, aftershoklar yanada koʻproq odamlarning hayotiga zomin boʻlgan. Trayan oʻzi yashagan uydan deraza orqali chiqib ketishga muvaffaq boʻlgan va faqat yengil jarohatlar olgan. Aftershoklar xavfi tufayli u mulozimlari bilan ochiq ippodromga yetib kelgan.

Zilzila natijasida Apameya shahri ham vayron boʻlgan va Bayrut katta zarar koʻrgan. Zilzila oqibatida paydo boʻlgan tsunami Livan qirgʻoqlariga, ayniqsa Kesariya va Yavnaga salbiy taʼsir koʻrsatgan. Kesariya dengizidagi port, ehtimol, tsunami tomonidan vayron qilingan boʻlishi mumkin.

Zilzila qurbonlari soni taxminan 260 000 kishiga baholanmoqda, ammo bu raqam kim tarafidan va qanday hisoblangani nomaʼlum.

Zilzila oqibatlari 
Antioxiyani qayta tiklash Trayan tomonidan boshlangan, lekin Adrian tomonidan yakunlangan. Trayan shaharning qayta tiklanishi xotirasiga yangi teatrda Evtixidning Tyux haykali nusxasini oʻrnatishni buyurgan. Antioxiyada topilgan deyarli barcha mozaikalar zilziladan keyingi davrga tegishli.

Manbalar 

 115 yil zilzilalar
 Rim imperiyasidagi zilzilalar
 Turkiyada zilzilalar
 tadbirlar 13-dekabr
 dekabr 115 yil
Antioxiya
1679-yilgi Armaniston zilzilasi

1679-yilgi Armaniston zilzilasi (Garni zilzilasi , Yerevan zilzilasi) — 1679-yil 4-iyunda Erivan (oʻsha paytda Fors imperiyasining bir qismi) yaqinida sodir boʻlgan kuchli zilzila hisoblanadi. Uning epitsentri Garni qishlogʻi yaqinida joylashgan. Zilzila magnitudasi 6,4 (boshqa manbalarga koʻra — 8) ni tashkil qilgan. Zarbalarning kuchi 9-10 ballga yetgan. Bu Armaniston tarixidagi eng kuchli zilzilalardan biri hisoblanadi.

Nork, Kanaker, Noragavit, Noragyug, Dzoragyug aholi punktlari vayron boʻlgan, ularning bir qismi hozir Yerevan chegaralarida joylashgan. Zilzila markazida joylashgan Garni qishlogʻi butunlay vayron boʻlgan. Kanaker qishlogʻida 1228 kishi halok boʻlgan.

Zilzila koʻplab binolarni vayron qilgan. Erivanda koʻplab tarixiy binolar, jumladan Erivan qal’asi , Pogos-Petros , Katogike , Zoravor, Surb Ovanes Mkrtich cherkovlari va Gefsiman cherkovi vayron boʻlgan. Milodiy I asrga tegishli Garni majusiylar ibodatxonasi vayron boʻlgan. Xarobaga aylangan koʻplab cherkov va monastirlar qatorida Avuts Tar monastiri, Ushi qishlogʻidagi Avliyo Sargis monastiri, Ovanavank monastiri, Gegard monastiri va Xor-Virap monastiri boʻlgan.

Tarixchi Zakariya Kanakertsi bu zilzilani quyidagicha taʼriflagan.

Manbalar 

1679
 Armanistonda zilzilalar
Yerevan Tarixi
1882-yilgi Bosniya-Gersegovina qoʻzgʻoloni

1882-yildagi Bosniya-Gersegovina qoʻzgʻoloni — Bosniya va Gersegovinada Avstriya hukmronligiga qarshi koʻtarilgan qoʻzgʻolon.

1882-yilgi qoʻzgʻolonning asosiy sababi hal qilinmagan agrar masala boʻlgan.

Qoʻzgʻolonning bevosita sababi 1881-yil noyabrda Bosniya va Gersegovinada harbiy xizmatning joriy etilishi hisoblanadi. Qoʻzgʻolonchilarning katta qismini dehqonlar tashkil etgan.

1882-yil 11-yanvarga oʻtar kechasi bir guruh qurollangan dehqonlar Ulogdagi jandarm kazarmalariga hujum qilishgan. Tez orada qoʻzgʻolon Shimoliy-Sharqiy Gersegovina va Janubi-Sharqiy Bosniyani qamrab olgan. 1882-yilgi qoʻzgʻolon markazi Ulogda joylashgan boʻlib, u yerda qoʻzgʻolonchilar hokimiyati — Mejlis tashkil etilgan. Yanvar-fevral oylarida Stoyan Kovachevich va Salko Forta boshchiligidagi qoʻzgʻolonchilar Focha va Trnovoga (Sarayevoning janubi va janubi-sharqida joylashgan) hujum qilishga urinishgan. Biroq, ularning yaxshi qurollanmagan va yakka holda harakat qilgan otryadlari dushman kuchlari ustunlik qilishiga va qarshi kurashda muvaffaqiyatsizlikka uchrashlariga sabab boʻlgan. 1882-yil aprel oyida feldmarshal Iovanovich qoʻmondonligi ostida, Avstriya-Vengriya qoʻshinlari qoʻzgʻolonni bostirishga muvaffaq boʻlishgan.

Adabiyotlar 
 Yugoslaviya tarixi. T. 1. M., 1963, b. 603-613
 Solovyov N. 1875-yilgi Gersegovina qoʻzgʻoloni va 1876-1877-yillardagi Turkiya-Chernogoriya urushi haqidagi esse.
 B. P. Frolov „Harbiy. to‘plam“, 1899, 12-son.
 Skariћ V., Hyp i-Khafić O., Stoyanović H., Avstriya-Ugar hukumati ostidagi Bosna va Gersegovina, Beograd.
 Jambulatov A. „Bosniya va Gersegovina misolida Krasniy Yarning Bolqonlashuvi“
 Kapidjić H., Hercegovachki inshootlari 1882, Sarayevo, 1958.

Qoʻzgʻolonlar
Dmitriy Bashkevich

Dmitriy Valentinovich Bashkevich (1968-yil 26-fevral, Minsk, Belorussiya SSR, SSSR) — sovet, oʻzbek va belarus futbolchisi, Oʻzbekiston milliy terma jamoasi darvozaboni, futbol murabbiyi.

Faoliyati

Klubdagi 
Minskning „Dinamo“ jamoasi tarbiyalanuvchisi, u yerda Anatoliy Ivanovich Bogovik uning murabbiyi boʻlgan.
Markaziy Kengashning „Dinamo“ (1985), Minskning „Sputnik“ (1986) yoshlar jamoasida oʻynagan.

Professional faoliyatini 1986-yilda „Spartak“ (Semipalatinsk) klubida boshlagan. 1988-yilda u Jambulning „Ximik“ jamoasida oʻynagan va mavsum davomida 30 ta oʻyin oʻtkazib, 33 ta gol oʻtkazib yuborgan. 1989 va 1990-yilgi mavsumlarda u mos ravishda 10 va 33 uchrashuv oʻtkazgan. 1991-yilgi mavsumda „Ximik“ safida iyulgacha toʻp surgan, shu vaqt ichida 9 ta oʻyin oʻtkazib, 7 ta gol oʻtkazib yuborgan, shundan soʻng oʻsha yilning avgust oyida Namanganning "Navbahor" klubiga oʻtgan. Ushbu klubda u 10 ta oʻyin oʻtkazib, 15 ta gol oʻtkazib yuborib, oʻyin mavsumini yakunladi.
1993-yilda u Kuban tarkibida oʻynadi, Rossiya chempionatida 18 ta oʻyin oʻtkazib, 27 ta gol oʻtkazib yubordi, shundan soʻng oʻsha yilning sentyabr oyida "Navbahor"ga qaytdi va uning tarkibida 10 yildan koʻp oʻynadi, 2003-yilgacha. Shu vaqt davomida jamoa bilan birgalikda Oʻzbekiston chempionati gʻolibi, 7 karra bronza medali sohibi, ikki marta Oʻzbekiston kubogi sohibi boʻlgan.
2003-yilda oʻz faoliyatida ilk bor oʻynagan „Taraz“ klubida sinovdan oʻtgan, ammo sinov natijalariga koʻra klubga mos kelmadi.

Terma jamoadagi 
Oʻzbekiston milliy terma jamoasi tarkibida bir marta 1996-yil 19-noyabrda Abu-Dabida Birlashgan Arab Amirliklariga qarshi oʻtkazilgan oʻrtoqlik oʻyinining 46-daqiqasida Pavel Bugalo oʻrniga maydonga tushgan va oʻsha uchrashuvda 3 ta gol oʻtkazib yuborgan. Jamoaning 1996-yilgi Osiyo Kubogi uchun tarkibida boʻlgan, ammo biror marta ham maydonga tushmagan.

Murabbiylik 
Professional futbolchi sifatidagi faoliyatini yakunlagach, murabbiylik faoliyatini boshlagan. 2004-yilda Soligorskning „Shaxtyor“ida darvozabonlar murabbiyi boʻlib ishlagan. 2017-yilda ushbu lavozimni Minskning „Torpedo“ klubida egallagan.

Yutuqlari 
Navbahor
 O‘zbekiston chempioni: 1996
 Oʻzbekiston chempionati bronza medali sovrindori (6): 1994, 1995, 1997, 1998, 1999, 2003
 Oʻzbekiston kubogi sohibi (2): 1995, 1998

Manbalar

Havolalar 

 Профиль на сайте National Football Teams

1968-yilda tugʻilganlar
Yashayotgan insonlar
Toshkentlik futbolchilar
SSSR erkak futbolchilari
Oʻzbekistonlik erkak futbolchilari
Erkak futbol darvozabonlari
Oʻzbekistonlik rus millatiga mansub kishilar
O‘zbekiston milliy terma jamoasi futbolchilari
Osiyo Kubogi 1996 futbolchilari
Rossiya Premyer-ligasi futbolchilari
Rossiyadagi chet ellik erkak futbolchilar
Oʻzbekistonlik muhojir erkak futbolchilari
FC Kuban Krasnodar futbolchilari
Navbahor futbolchilari
Taraz klubi futbolchilari
FC Yelimay futbolchilari
Oʻzbekistondagi futbolchilar haqidagi maqolalar
Traktor klubi futbolchilari
Belaruslik erkak futbolchilar
Alifbo boʻyicha futbol murabbiylari
Thomas Kalmaku

Thomas Kalmaku — DC Comics kompaniyasining komikslari qahramoni. Haddan tashqari iqtidorli mexanik, Hel Jordanning eng yaqin doʻstlaridan biri va ishonchli odami.

Biografiyasi 
Thomas Kalmaku sinov uchuvchisi Hel Jordan ishlaydigan „Ferris Aircraft“ kompaniyasida yosh muhandis sifatida paydo boʻladi. Thomas Inuit millatiga mansub, shuning uchun u Pieface laqabini olgan. Dastlabki raqamlarda uning Terga ismli sevgilisi bor edi, u keyinchalik uning xotini boʻladi, lekin ular ajrashishadi.

Thomas Helning Yashil Fonarlar korpusidagi faoliyati haqida biladigan kam sonli odamlardan biri edi, keyinchalik u Thomasning bosh qahramon sifatida ishtirok etgan bir nechta komikslarda nashr etilgan.

Thomas yangi ming yillikda Yerni himoya qilish uchun qoʻriqchilar tomonidan tanlanganlardan biriga aylanadi. Thomas oʻntadan toʻqqizinchi oʻrinda edi, lekin Tomas oilasini tark etishni istamagani uchun buni rad etadi.

„Meros: Hel Jordanning soʻnggi xohishi va vasiyatnomasi“ ("The Last Will and Testament of Hal Jordan") grafik romani Thomasning bosh qahramon sifatidagi va uning Hel Parallaksga aylanib, bir necha bor oʻlishi paytidagi qiyinchiliklari haqida. Thomas Helning soʻnggi missiyasini oʻzini Hel deb tanishtirib olib boradi, natijada Oa sayyorasini qayta tiklash va markaziy quvvat batareyasini tiklashda yordam beradi.

Keyinchalik u Kerol Ferris bilan „Ferris Aircraft“ kompaniyasi boshqaruvida sherik boʻlishni xohlaydi. Shuningdek, „Meros“da aytilishicha, Thomasga qoʻriqchilar tomonidan quvvat uzuklari taklif qilingan, ammo u rad etgan, Hel Jordan esa dastlab uni oʻz vorisi sifatida tanlagan.

Thomas Kalmaku „Maxfiy kelib chiqishi“ syujeti liniyasida qisqacha tasvirlangan („Secret Origin“), bu yerda unga koʻproq tajribali uchuvchilar tomonidan berilgan Pieface laqabini yoqtirmasdi va Hel tez-tez uni yonini olardi.

Komikslardan tashqari 
2011-yilda „Yashil Fonar“ badiiy filmida Thomas Kalmaku rolini yangi zelandiyalik aktyor Taika Vaititi ijro etgan. Filmda Thomas Ferris Aircraft kompaniyasining dispetcheri va Hel Jordanning doʻsti va Helning Yashil Fonar ekanligini birinchi boʻlib bilgan.

Manbalar 

1960-yilda paydo boʻlgan komiks qahramonlari
Uydirma mexaniklar
Yashil Fonar